12 maig 2021 04:56\nJoan Arrom | 01 juliol 2011\nEn Damià Pons m'acaba de donar la notícia de la mort de n'Alexandre Ballester. Com sol passar sempre, ara em sap greu no haver-lo anat a veure més sovint. N'Alexandre ha estat un fenomen teatral i humà, d'aquí li ve el malnom pobler. Com a autor, podríem dir que ha estat el més ben dotat de tots els qui a la nostra terra s'han dedicat a la dèria d'escriure teatre; la seva intuïció teatral és irrepetible, moltes anècdotes ho confirmen, i el seu món ficcional és un retrat entre dolç i irònic de la postguerra i dels primers anys de després de la mort del dictador. N'Alexandre pertany a la generació d'autors que des de la segona meitat dels seixanta, amb les seves obres, donaven sentit a la paraula poble, escrivien perquè estimaven la seva gent i volien una vida amb més llibertat. Llibertat per al poble, i també per a les persones.\nEl temps, però, li va anar passant per damunt, com ho ve fent amb tothom des de sempre, i ha hagut de veure com aquell poble d'Albopàs, que som tots, un cop mort Adalgot, s'ha dedicat a viure la llibertat sense memòria dels homes i dones que havien treballat per aconseguir-la. A n'Alexandre li costava prendre el pols teatral a aquest nou món postadalgotià on la frivolitat, l'individualisme, la manca d'identitat i de projecte comú han tret tot significat transcendent a la paraula poble, però ens ha deixat una obra de les més sòlides i coherents del teatre català del segle XX. Com a persona, també el trobaré a faltar, recordaré la seva generositat i les seves ganes de viure. Viure, l'obra de teatre que va passar més gust d'escriure. Una abraçada, Alexandre.


7 de cada 10 automòbils circulen amb el líquid de frens en mal estat | Tallers Fabregat\n7 de cada 10 automòbils circulen amb el líquid de frens en mal estat\nL’estat del líquid de frens és un factor clau a l’hora de posar-se al volant d’un vehicle ja que un manteniment inadequat del líquid augmenta el risc de patir un accident.\n7 de cada 10 automòbils circulen amb el líquid de frens en males condicions. Per aquest motiu els experts alerten de la importància de mantenir el líquid en un estat adequat ja que un estat incorrecte del mateix té greus conseqüències reduint la seva efectivitat dràsticament i la potència de la frenada. En definitiva, un bon estat del mateix és de vital importància per a la seguretat del vehicle i els seus passatgers.\nEl líquid de frens és una de les parts més importants del sistema de frens del vehicle. Generalment, el descens en el nivell del líquid de frens es causat pel desgast de les pastilles (han de ser canviades regularment), el que genera espai en el conducte de frens, produint una baixada de nivell en el líquid i també pel desgast de l’embragatge, ja que també forma part del sistema hidràulic del mateix.\nEl líquid de frens és higroscòpic, és a dir, atreu i absorbeix la humitat del que l’envolta perdent les seves propietats.\n“Amb un manteniment correcte, un treball professional i el líquid de fre de qualitat s’aconsegueix millorar la seguretat, ja que s’escurçarà la distància de frenada i es perllongarà la vida del sistema de frens”, assenyalen els experts.\nA més a més, es recomanable revisar el líquid del nivell de frens en cada revisió de manteniment, que per seguretat s’ha de canviar cada tres anys, i anar al taller de confiança quan es detecti alguna anomalia, però en qualsevol cas és el fabricant del vehicle qui ha de facilitar-te el període exacte de substitució.


Últims programes - Preguntes freqüents - Pàgina 3\nObrim el programa amb una conversa entre els exconsellers d'Economia Antoni Castells i Andreu Mas-Colell. Volem saber quines sortides veuen al conflicte polític entre Catalunya i Espanya i com valoren la mesa de diàleg i la cimera entre els presidents Torra i Sánchez. Entrevistem Marta Pascal, excoordinadora general del PDeCat i autora de "Perdre la por", amb qui parlarem dels moviments que està fent per reconstruir l'espai postconvergent. Sentirem Jason Y. Ng, activista i cofundador del Moviment dels Paraigües de Hong Kong. Volem saber si hi ha paral·lelismes entre les protestes a l'excolònia britànica i les protestes que hi ha hagut a Catalunya, particularment les de Tsunami Democràtic. Sentirem una conversa entre les escriptores i activistes culturals Isa Calderón i Lucía Litjmaer, presentadores de "Deforme Semanal" al Youtube que passaran pel seu particular sedaç els principals temes d'actualitat. A cadires hi haurà els periodistes Bea Talegón, Hibai Arbide, Núria Orriols i Israel García-Juez. I també comptarem amb les col·laboracions de Simona Levy, Pilar Rahola, Quico Sallés i l'actuació d'Arnau Griso.\nVeurem l'entrevista que Cristina Puig li ha fet a l'exconseller de la Presidència, Jordi Turull. És la primera vegada que les càmeres entren a la presó de Lledoners. Amb Turull abordarem la seva experiència a la presó i aspectes de l'actualitat com la crisi de govern a Catalunya. Entrevistarem Xavier Melero, advocat de Joaquim Forn i de Meritxell Borràs i autor de "L'encàrrec". Repassarem les interioritats del judici al Tribunal Suprem i alguns episodis de la seva dilatada carrera professional, així com el judici al Major Josep Lluís Trapero. Al FAQS volem abordar l'assassinat de Pedro Álvarez, un jove mort el 1992. Els pares i l'advocat denuncien que va ser per un tret d'un policia nacional, que va quedar absolt. Comptarem amb el testimoni dels seus pares, Juanjo Álvarez i Carmen Peso, i de Damià Puig, autor del documental que denuncia aquest afer, "Nosotros no olvidamos". La família vol que es reobri la investigació abans que l'assassinat prescrigui aquest 2020. A cadires hi tindrem els periodistes Jonathan Martínez, Pilar Velasco, Sara González i Manel Manchón. També comptarem amb l'actuació de Litus i amb les col·laboracions de Quico Sallés i de Pilar Rahola.\nQuan falten poques hores per al judici al major Trapero i a part de l'ex cúpula d'Interior, el programa analitzarà aquest procés judicial amb els periodistes especialitzats Mayka Navarro, Ernesto Ekaizer, Íñigo Saénz de Ugarte i Quico Sallés. A "FAQS" també s'entrevistarà la magistrada i portaveu de Jutges per la Democràcia, Montserrat Comas, per interpretar el nomenament de la nova fiscal general de l'Estat i l'enfrontament entre el govern espanyol i el Consell General del Poder Judicial. A més, Cristina Puig conversarà amb l'exalcaldessa de Madrid Manuela Carmena. El programa comptarà amb les col·laboracions de Pilar Rahola i l'actuació de Pepet i Marieta.\nEntrevistarem l'exconsellera Clara Ponsatí que es pot convertir en eurodiputada gràcies al Brèxit i gaudir automàticament d'immunitat a conseqüència de la sentència del Tribunal de Luxemburg. Entrevistarem el vicepresident de la Generalitat i coordinador nacional d'ERC, Pere Aragonès per parlar de les conseqüències polítiques de la sentència del Tribunal de Luxemburg sobre la immunitat d'Oriol Junqueras i de la sentència del TSJC que inhabilita el president Quim Torra. Aquesta setmana també ha estat marcada per l'acord en matèria de fiscalitat entre el govern i els Comuns. Jéssica Albiach, presidenta d'En Comú Podem al Parlament ho debatrà en directe amb Pilar Rahola. Què tenen en comú les protestes simultànies que hi ha hagut a tot el món, des de París a Beirut, des de Santiago de Xile a Barcelona? Ens ho explicarà Christian Laval, doctor en sociologia de la Universitat de París Nanterre i una autoritat en la matèria a França. Coincidint amb el final del rodatge de "La mort de Guillem", pel·lícula que explica l'assassinat a mans de neonazis valencians del jove Guillem Agulló, sentirem el testimoni dels seus pares sobre aquests fets succeïts fa 26 anys. Guillem Agulló i Carme Salvador ens explicaran com els assassins van complir només 4 anys dels 14 de la condemna i com no han parat de rebre amenaces per aquests fets. Completarà el testimoni dels pares d'Agulló el periodista Miquel Ramos, expert en ultradreta i partícep de la campanya per preservar la memòria del Guillem "La lluita continua". A cadires comptarem amb la presència dels periodistes Bea Talegón, Laura Fàbregas, Jordi Barbeta i Neus Tomàs. Al FAQS també volem saber com afronten el Nadal Albert Om i Fel Faixedas a qui demanarem la seva particular visió dels esdeveniments claus d'aquest 2019. I comptarem amb la col·laboració de Quico Sallés i l'actuació de President Xai.\nHem anat a la presó de Lledoners a parlar amb l'exconseller d'Afers Exteriors Raül Romeva per conèixer com ha rebut la proposta de classificació penitenciària de segon grau. Completarà aquest bloc Diana Riba, eurodiputada d'ERC i parella de Romeva, a qui preguntarem per la investidura de Pedro Sánchez. Es podrà jugar el Barça-Madrid? Tsunami Democràtic respondrà a aquesta i altres preguntes al FAQS. Sobre aquest partit i totes les implicacions que té en parlarem amb Josep Maria Minguella, un històric del barcelonisme, i amb Fonsi Loaiza, màster en periodisme esportiu. Al FAQS també ens preguntarem cap on van les negociacions per investir Pedro Sánchez i per formar un bloc progressista al Congrés amb el diputat de Compromís, Joan Baldoví. Entrevistarem Bhaskar Sunkara, assessor de Bernie Sanders i autor del Manifest Socialista, ara que l'"impeachment" promogut pels Demòcrates contra Donald Trump s'ha posat en marxa. A les cadires comptarem amb la presència dels periodistes Manel Manchón, Jonathan Martínez, Pilar Velasco i Núria Orriols. També comptarem amb l'actuació especial de Mariona Castillo, Victòria Riba i el Cor Jove de l'Orfeó Català interpretant "Llum de la vida", una de les cançons del disc de La Marató que es fa aquest diumenge. I també amb l'actuació de Maruja Limón. I les col·laboracions de Pilar Rahola i Quico Sallés. També torna al programa, que arriba a l'edició número 100, Maiol Roger.\nEn plena negociació de la investidura de Pedro Sánchez, entrevistarem la diputada de la CUP Mireia Vehí, que s'ha estrenat al Congrés i és una de les signants dels declarants de la Llotja de Mar reclamant al PSOE i Podem que seguin a negociar sense condicions. També coneixerem l'opinió sobre el pacte per governar Espanya de l'alcalde de Vigo i exministre del PSOE amb Felipe Gonzalez, Abel Caballero. Al FAQS ens preguntarem pels precedents en què els partits nacionalistes van ser clau per investir un president a Espanya. Ho farem amb Iñaki Anasagasti, exportaveu parlamentari del PNB al Congrés quan aquest partit va donar suport a Aznar; Joan Puigcercós, exportaveu d'ERC al Congrés quan aquest partit va fer president Zapatero, i Felip Puig, exsecretari d'organització de CDC després que es firmés el pacte del Majestic. Entrevistarem Pere Ortega, president del Centre Delàs d'Estudis per la Pau i autor de "Dinero y militarismo", per parlar de la relació entre el canvi climàtic i el militarisme coincidint amb la setmana que es fa la Cimera de Clima a Madrid i el 70 aniversari de l'OTAN a París. Dissabte Rosalía farà el primer concert al Palau Sant Jordi i per això hi connectarem i parlarem amb José Miguel Vizcaya, "Chiqui de la línea", el seu professor de flamenc. A cadires comptarem a la presència dels periodistes Ana Pardo de Vera, Sergi Picazo, Gemma Liñán i Daniel Basteiro. També comptarem amb l'actuació de Portobello i les col·laboracions de Pilar Rahola i Quico Sallés.\nEntrevistarem al president del Grup de Treball sobre les Detencions Arbitràries de l'ONU, José Antonio Guevara, ara que ha vençut el termini de 6 mesos imposat per aquest organisme perquè s'alliberi Jordi Cuixart, Jordi Sànchez i Oriol Junqueras. És una entrevista exclusiva i la primera vegada que parla amb un mitjà europeu des de l'emissió de l'informe on es reclamaven els alliberaments. També entrevistarem un dels condemnats pel Tribunal Suprem, l'exconseller de Cultura i Empresa i Coneixement, Santi Vila. Condemnat a inhabilitació i a una multa, Vila ha d'afrontar ara la causa oberta pel Tribunal de Comptes pel referèndum de l'1-O. En plena gestació del pacte PSOE-Podem, que ha de comptar amb el concurs de diferents partits nacionalistes, parlarem amb Xosé Manuel Beiras, fundador d'Anova Irmandade Nacionalista i exdirigent del BNG. Entrevistarem Jason Stanley, professor de filosofia de la Universitat de Yale i autor de "Fatxa. Com funciona el feixisme i com ha entrat a la teva vida" la mateixa setmana que la irrupció de VOX a les institucions ha començat a tenir conseqüències, com el boicot a algunes condemnes de la violència de gènere. Pocs dies després que el Parlament Europeu ha aprovat l'emergència climàtica parlarem amb David Wallace-Wells, una autoritat periodística en aquesta matèria i autor de "El planeta inhóspito". A cadires comptarem a la presència dels periodistes Patricia López, Neus Tomàs, Òscar Fernández i Anna Grau. Completarà el FAQS una conversa amb Ramoncín. I també comptarem amb l'actuació de Dorian i les col·laboracions de Pilar Rahola, Quico Sallés i Simona Levy.\nAnalitzarem la jornada de reflexió i les mobilitzacions convocades per Tsunami Democràtic aquest dissabte i ens preguntarem si Internet i els mòbils han modificat les formes de protesta. Per això comptarem amb l'antropòleg Manuel Delgado, l'activista i cofundadora de Xnet Simona Levy, l'advocat de Pirates de Catalunya Josep Jover i el ciberactivista Matthias Brugger. Entrevistarem l'expresident de la Cambra dels Comuns, John Bercow, pocs dies després que hagi deixat el càrrec d'speaker al Parlament Britànic. El Brèxit, Catalunya o l'empresonament de l'expresidenta de la cambra catalana, Carme Forcadell, centraran la conversa. El periodista i escriptor John Carlin també ens ajudarà a analitzar l'actual moment polític des de Londres. Coneixerem l'opinió sobre l'actual moment polític d'Inocencio Arias, un veterà diplomàtic amb una dilatada carrera a diferents punts del planeta. Amb ell interpretarem els darrers moviments de la diplomàcia espanyola relacionats amb el Procés. ¿Com s'han viscut a Madrid les protestes per la sentència del Tribunal Suprem? Marco Fernández, membre del Moviment Antirepressiu de Madrid, ens explicarà les mobilitzacions a la capital espanyola i el cas de Daniel Gallardo, empresonat a Alcalà Meco arran les protestes. A cadires comptarem amb la presència dels periodistes Jordi Barbeta, Pilar Velasco, Sara González i Israel García-Juez. Al FAQS comptarem amb l'actuació de Salva Racero i amb les col·laboracions de Quico Sallés i de Pilar Rahola.\nAra que fa dos anys de l'empresonament i de l'exili del govern català ens hi aproximem des de la part humana. Ho farem amb una conversa entre l'exconseller de Salut, Toni Comín, i la seva mare Maria Lluïsa Oliveres, que ja va tenir a la presó per motius polítics al seu marit, Alfons Comín, just en el moment que es reactiva l'euroordre contra Comín. Entrevistarem el conseller de Politiques Digitals, Jordi Puigneró, per preguntar-li si existeix la República Digital que vol liquidar el govern espanyol. Parlarem amb Ramin Jahanbengloo, filòsof i activista iranià, empresonat a Teheran per les seves idees, director del Mahatma Gandhi Center for Nonviolence and Peace Studies i autor de "L'obligació moral de desobeir". Ha visitat Jordi Cuixart a la presó, autor del pròleg del seu llibre. Entrevistarem Ramiro García de Dios, jutge d'instrucció retirat que ens valorarà l'actuació dels Mossos i de la Policia Nacional durant les protestes a Catalunya i l'ús de la presó preventiva. També ens analitzarà la figura de Fernando Grande Marlaska, amb qui va coincidir diversos anys a Euskadi quan era jutge. A cadires comptarem a la presència dels periodistes Cristina Fallarás, Núria Orriols, Fidel Masreal i Laura Fàbregas. Al FAQS comptarem amb les actuacions de Marina Rossell, de Joan Reig i amb les col·laboracions de Quico Sallés i de Pilar Rahola.


MóN CENEBISTA: 2012-01-29\nFum de tabac al Club Natació Barcelona, malgrat la Llei Antitabac ( ... i 4a part)\nSóc una sòcia del Club Natació Barcelona i estic malalta d'asma. Em trobo sovint que a la sala de menjar hi ha altres socis que fumen, sense cap consideració, ja que és un recinte tancat. És molt trist que un club com aquest, que es diu esportiu i de tradició centenària, toleri aquestes conductes tan perjudicials per a la salut. Espero i desitjo una rectificació per part de la directiva.\nClica para leer la carta original (01-02-2012)\n▼ 29 de gener - 5 de febrer (1)\nFum de tabac al Club Natació Barcelona, malgrat la...


BComú, PDeCAT, ERC, la CUP i el no adscrit voten a favor d'una proposta dels independentistes que ha rebut el "no" de Cs, PP i els socialistes\nMarc Garcia | dijous, 26 d'octubre del 2017, a les 10.32\n“Que alguns partits que col·laboren amb el 155 formin part del govern, em dol”, ha dit el líder municipal del PDeCAT, Xavier Trias, en al·lusió al PSC, a qui ha insistit que es desmarquin d’aquest article. Trias ha dit que “el 155 és trair la democràcia”. Des d’ERC, Alfred Bosch ha afegit més pressió als socialistes: “Vostès l’han redactat, en són coautors; trenquin amb això i prou comèdia!”. El líder municipal dels republicans ha demanat al ple reflexionar sobre els efectes que el 155 tindrà en l’Ajuntament.\nLa regidora de la CUP Eulàlia Reguant ha retret als socialistes que hagin “participat activament” en la redacció de les mesures d’aquest article de la Constitució, “malgrat que avui s’intentin rentar la cara”, i ha preguntat a BComú si volen governar amb qui fa “un cop d’Estat”. “Ningú no vol un 155, el que ho provoca és una amenaça de DUI que deixaria el país en un llimb legal”, ha replicat el líder socialista Jaume Collboni, que ha criticat durament la “majoria de bloqueig” que diu que formen PDeCAT i ERC.\nEl primer tinent d’alcalde, Gerardo Pisarello, ha dit que “el 155 és un atac sense precedents a l’autogovern” i ha assegurat que demostra la impotència de PP, Cs, la monarquia i el PSOE. Pisarello ha reiterat la crida al diàleg i ha afirmat que una DUI “trenca tot front ampli en defensa de les institucions catalanes”. El regidor no adscrit, Gerard Ardanuy, ha preguntat al govern municipal què farà quan es declari la independència: “Seguirà sotmès al regne d’Espanya?”.\nLa presidenta del Grup Municipal de Cs, Carina Mejías, ha defensat el 155. “Quan un govern declara la rebel·lió, cal actuar i aplicar la Constitució”, ha sentenciat Mejías, que ha acusat PDeCAT i ERC de voler fer-se amb l’alcaldia i de liquidar l’autogovern “i tancar el Parlament”. Aquest últim argument l’ha subscrit també Alberto Fernández Díaz (PP), que ha dit que el 155 és “la conseqüència de la vulneració de drets dels qui volen promoure una DUI”. El líder del PP ha demanat “tornar al seny” i convocar eleccions.\nMalestar a BComú i PSC pel “no” a la seva proposta\nTots els grups del plenari excepte els dos socis de govern no han apreciat la urgència de la proposta que havien presentat BComú i el PSC. El text demanava al Senat evitar l’aplicació del 155 i també expressava el rebuig a una DUI. En acabar el ple, Gerardo Pisarello i Jaume Collboni han criticat que els grups independentistes no hagin permès aquest segon debat i han assegurat que en prenen nota de cara al futur.


Xavier Domènech: “Amnistia, anul·lació del 155 i referèndum pactat són punts de país i no de part” | Tercera Información\nXavier Domènech: “Amnistia, anul·lació del 155 i referèndum pactat són punts de país i no de part”\nEl candidat de Catalunya en Comú - Podem afirma que aquests punts “formen part de l’ADN” el programa de la candidatura en una trobada amb els impulsors de la ‘Crida als partits i formacions polítiques de Catalunya’.\nEl cap de llista de Catalunya en Comú – Podem, Xavier Domènech, ha afirmat avui en una trobada amb els impulsors del manifest “Crida als partits i formacions polítiques de Catalunya” que l’amnistia dels membres del govern i de les entitats empresonats, l’anul·lació de l’aplicació de l’article 155 de la Constitució sobre Catalunya i treballar per un referèndum pactat que “desbloquegi” la situació “formen part de l’ADN” del programa electoral de la candidatura.\nDomènech ha assumit així la petició de la crida, que insta els partits a incloure aquests punts al seu programa, i ha posat en valor la “diversitat” del grup impulsor, amb personalitats com Borja de Riquer, Montserrat Tura i Carod Rovira, una diversitat que “representa clarament el país”, ha dit. “Aquests són punts de país i no de part, apleguen el 80% del país que vol construir una solució més enllà del bloqueig actual”, ha subratllat el cap de llista de CatECP. “No només els assumim, sinó que són clarament nostres”, ha assegurat.


Mobles d’art al jardí Sentits d’art: idees per a casa i jardí\nMobles d’art al jardí\n22.04.2012 Publicat per: Art Senses\nMobles d’art, Idees per a la llar, Mobles\nMobles de jardí artístics.\nUna part important del jardí són les belles flors i els mobles que disposarem. No hi ha res millor que tenir un lloc on relaxar-se i gaudir de la calor del dia. I per què no fer-ho una mica més fora del normal, utilitzant una dosi d’artista a l’hora de triar mobles de jardí.\nAlguns suggeriments per a mobles de jardí artístics:\nart, jardí d'art, idees d’art per al jardí, mobles d’art, mobles d’art, artístic, el jardí, idees per al jardí, mobles, mobles per al jardí, mobles, idees per a casa, interiorisme, mobles, idees d’interior, idees de disseny, llar moderna, idees de decoració, idees artístiques\nMobles de canya de jardí\nFeu divertit a l’estiu! Trieu mobles de jardí de canya. Modern i alhora ...\nDecoracions artístiques per a vil·la i jardí\nOferim idees interessants per a decoracions al jardí o vila. Artístic i fresc ...\nTot i que el principi bàsic per construir una llar de foc domèstica és la funcionalitat, el seu ...\nImpressionants jardins verticals\nS’anomenen parets vives. I realment són vius! Un constant exotisme i frescor, un estat d’ànim ...\nPica de tempesta\nDesprés d’haver presentat idees per a l’ús de bótes i barrils com ara cadires i altres barrils ...\nCamí de jardí de fulles\nUs presentem una interessant i bella idea per a la producció de rajoles decoratives de jardí, ...\nDisseny i disseny del jardí\nIdees per a casa i jardí. Bella i interessant idea per a la disposició i disseny de jardí i jardí ...\nDecoracions al jardí amb tempesta o bóta\nEn diverses publicacions anteriors, hem introduït diferents idees per reutilitzar antigues ...\nCerca a l'arxiu - Selecciona el mes - 2020 d’abril Març 2020 Febrer 2020 2020 de gener Desembre 2019 Novembre 2019 2019 d’octubre 2019 de setembre Agost 2019 2019 de juliol 2019 de juny 2019 2019 d’abril Març 2019 Febrer 2019 2019 de gener Desembre 2018 2018 d’octubre 2018 de setembre Agost 2018 2018 de juliol 2018 de juny 2018 2018 d’abril Març 2018 Febrer 2018 2018 de gener Desembre 2017 Novembre 2017 2017 d’octubre 2017 de setembre Agost 2017 2017 de juliol 2017 de juny 2017 2017 d’abril Març 2017 Novembre 2016 2016 de juliol 2016 de juny 2016 2016 d’abril Març 2016 2016 de gener Desembre 2015 Novembre 2015 2015 d’octubre 2015 de setembre Agost 2015 2015 de juliol 2015 de juny 2015 2015 d’abril Març 2015 Febrer 2015 2015 de gener Desembre 2014 Novembre 2014 2014 d’octubre 2014 de setembre Agost 2014 2014 de juliol 2014 de juny 2014 2014 d’abril Març 2014 Febrer 2014 2014 de gener Desembre 2013 Novembre 2013 2013 d’octubre 2013 de setembre Agost 2013 2013 de juny 2013 2013 d’abril Març 2013 Febrer 2013 2013 de gener Desembre 2012 Novembre 2012 2012 d’octubre 2012 de setembre Agost 2012 2012 de juliol 2012 de juny 2012 2012 d’abril Març 2012


Fira Sabadell, seu del Congrés de Fires de Catalunya 2019\nEscrit per Mireia Capdevila el 8 desembre 2018\nSabadell serà l’any que ve la ciutat que aculli el 26è Congrés de Fires de Catalunya, certamen organitzat per la Federació de Fires de Catalunya juntament amb la Generelitat.\nEl congrés que ja és un esdeveniment de referència al món de les fires d’arreu de Catalunya, s’ha consolidat amb les seves edicions com un punt de trobada per a l’intercanvi de coneixements d’aquest sector. Hi participen promotors i també proveïdors de serveis que estiguin vinculats amb l’organització d’actes firals.\nEl lloc on es durà a terme la propera edició del Congrés serà a la Fira de Sabadell, el recinte que ofereix múltiples possibilitats per a tot tipus d’activitats, s’ha consolidat com un lloc dedicat a l’àmbit comercial i empresarial que atrau a tot tipus de personalitats.\n25è Congrés de Fires de Catalunya a Tortosa\nEls passats 21 i 22 de novembre, Tortosa va ser la ciutat encarregada d’acollir el congrés que aquest any va comptar amb la participació de Màrius Serra reflexionant sobre les fires mitjançant expressions lingüístiques de comerç.\nFoto portada: Fira Sabadell Autor:


RESUM de la JORNADA – 18 i 19 de Febrer – Club Bàsquet Sant Josep – Badalona\nRESUM de la JORNADA – 18 i 19 de Febrer\n21 febrer, 2017 /in 2016-17, Notícies, Resum de la Jornada /by CB Sant Josep Badalona\nMini A 75-76 C.B. Granollers\nDerrota per la mínima del Mini A contra el Granollers en un partit marcat per les baixes parroquials.\nTot i començar el partit molt encertats i amb molt bona actitud tan davant com darrere, els parroquials no van aconseguir trobar la regularitat al llarg del partit i van trobar a faltar als dos jugadors lesionats, sobretot defensivament. El Granollers , per la seva part, va plantejar un partit molt dur i seriós, trobant un excel·lent encert de cara a cistella sobretot a la segona meitat.\nDesprés d’una primera meitat amb avantatge parroquial, l’equip visitant va aturar el partit durant 20 minuts . Això va frenar completament el ritme del partit i l’equip visitant va sortir-ne clarament beneficiat, agafant un avantatge de 14 punts a l’entrar al últim quart . Un últim intent parroquial va estar a prop d’aconseguir la remuntada, però un parell d’errors a l’últim minut no van fer-la possible.\nBàsquet Pia Sabadell 67-71 Sènior A\nL’equip de Sergi Vives va retrobar-se amb la victòria després d’un intens partit a la pista del bàsquet Pia.\nUn molt bon inici de l’equip parroquial els va permetre agafar els primers avantatges al marcador. Però lluny de ser definitiu, l’equip local va aferrar-se a la defensa i a la seva necessitat de victòria per entrar dins del partit. Tot i l’esperit local, un bon últim quart local i bones decisions els atacs decisius van permetre als parroquials sumar una nova victòria.\nSènior femení 50-40 Escolapia Sarrià\nNova victòria del Sènior femení per mantenir-se a la zona capdavantera de la classificació.\nEl partit va tenir una primera meitat molt igualada on cap dels dos equips va aconseguir tenir el control del marcador. A la segona meitat, l’equip parroquial va fer un pas endavant i va començar a dominar el partit des de la defensa fins arribar a l’últim quart on l’equip visitant va entrar en bonus a falta de 6 minuts, fet que les parroquials van aprofitar a la perfecció per sumar una important victòria.\nSènior Femení vs. Escolapia Sarrià\nJúnior A 97-66 Rest. Nueva Ola CBS\nEl júnior A suma una nova victòria, aquest cop contra el Santfeliuenc.\nL’equip visitant va plantejar un partit amb moltes alternatives defensives, i això va provocar que el resultat a l’acabar la primera meitat fos de 44-44.\nA la segona part l’equip parroquial va sortir amb una marxa més i amb les idees molt més clares , i l’equip visitant no va poder fer res per aturar a l’equip parroquial. Defensivament l’equip va fer un bon paper, sobretot a la segona meitat.\nRecuperacions Pla -Maristes Ademar 57-77 Júnior B\nPartit molt complet i molt seriós del júnior B que els serveix per sumar una nova victòria, aquest cop en el derby contra l’Ademar.\nL’equip entrenat per Víctor Furones va donar un cop sobre la taula i va completar un gran partit a la Plana, amb grans moments de joc i sense donar cap opció a l’equip rival. Cal destacar el joc col·lectiu de l’equip parroquial , fent accions de molt de mèrit a la Plana.\nMaristes Ademar vs. Júnior B\nCadet A 77-53 Recanvis Gaudi C.B.Mollet\nVictòria de l’equip de Lluís Pintor que els serveix per allargar la seva ratxa de victòries fins a 18.\nL’equip parroquial va trobar-se davant un Mollet molt concentrat en defensa i utilitzant variants defensives que els va permetre acabar la primera meitat amb un marcador igualat.\nA la segona part, l’equip parroquial va treure la seva millor versió per sentenciar el partit i no donar cap opció a l’equip visitant.\nCadet A vs. C.B. Mollet\nCadet B 71-51 C.B.Granollers Blanc\nImportant victòria del Cadet B contra un equip de la part alta de la classificació.\nDurant els tres primers quarts, es va veure un molt bon partit entre dos equips de primer any, talentosos i amb bons atacs. L’equip parroquial aguantava l’encert exterior dels Granollers amb el seu joc interior, on van trobar la clau per atacar al Granollers. Un excepcional últim quart parroquial els va permetre sentenciar el partit i sumar una nova victòria per seguir una jornada més com a líders del grup 01 d’Interterritorial.\nSarsa Bages La Salle Manresa B 57-65 Cadet 1\nVictòria i average contra un equip que portava 3 victòries més que els parroquials.\nUna bona sortida però amb poc encert va permetre als locals agafar-se al partit. Però seria al segon quart on l’equip parroquial faria un dels millors quarts de tota la temporada i agafaria una còmode avantatge al marcador després d’un 5-23.\nLa segona part va ser molt igualada, però els parroquials van jugar molt tranquils i concentrats per mantenir l’avantatge.\nLa Salle Manresa vs. Cadet 1\nLa Salle Bonanova 75-31 Cadet femení\nDerrota de les noies de l’Adrià Núñez a la pista del líder.\nL’equip parroquial no va trobar l’encert per aguantar el ritme frenètic de l’equip local, que va utilitzar molt millor les seves cartes i no va donar cap opció a l’equip parroquials. L’entrenador parroquial afirma que si segueixen treballant als entrenaments, els resultats arribaran.\nZamar 2000 Salle Ploms 58-80 Infantil A\nL’infantil va aconseguir una important victòria al camp del Reus.\nDesprés d’un inici dubitatiu van anar trobant-se més còmodes i van aconseguir marcar el ritme del partit a base de reduir les pilotes perdudes, defenses agressives i un bon atac estàtic. Un dinar d’equip després del matx va posar el llacet a un dissabte excel·lent.\nLa Salle Reus vs. Infantil A\nInfantil B 55-60 Escola bàsquet Girona Marc Gasol\nGran partit el viscut dissabte a sant pep entre dos equips molt intensos i amb un joc alegre i ràpid.\nEl partit va començar amb moltes alternances en el marcador, però sense cap avantatge de més de 10 punts. A mesura que el partit s’apropava als quarts finals, i amb el marcador ajustat, els joves jugadors parroquials van cometre alguns errors de precipitació i no van trobar encert. En un final molt ajustat, 4 tirs lliures fallats per part de l’equip parroquial va permetre als gironins endur-se la victòria.\nInfantil B vs. E.B.G. Marc Gasol\nInfantil femení 38- 44 Club bàsquet Parets\nLes noies de l’infantil femení van caure davant del líder del grup.\nUn bon partit de les noies de l’Àlex Rueda no es va veure recompensat amb una victòria davant d’un gran equip com és el Parets. L’entrenadora local celebra l’actitud i la intensitat de les seves jugadores.\nInfantil Femení vs. C.B. Parets\nMini A femení 45-36 C.E.J. L’hospitalet B\nVictòria de les noies del Mini femení després d’un últim quart impecable.\nPartit molt igualat on les defenses van ser clarament les protagonistes. L’intercanvi de cops va portar el partit a un últim quart amb el marcador molt igualat, on un excel·lent últim quart parroquial va fer decantar la balança pel cantó local.\nMini A Femení vs. C.E.J. l’Hospitalet\nABB- Bufalà 1 83-90 Mini B\nVictòria del Mini B després de completar un partit molt complet i anotar 90 punts.\nEls nois del Mini B van retrobar-se amb la intensitat que havien perdut els últims partits per controlar el partit contra el Bufalà. Un alt encert i una bona defensa van ser les claus parroquials per endur-se el matx, tot i que l’excés d’intensitat defensiva els va passar alguna mala passada.\nC.B.Llinars 32-61 Mini B femení\nLes jugadores del Mini B s’han endut la victòria davant d’un C.B. Llinars molt lluitador.\nLes locals van marcar un inici de partit amb molta intensitat. Això va fer despertar a les jugadores parroquials, i a la segona meitat van agafar el ritme del partit, amb un gran encert ofensiu i l’ambició defensiva per sumar la victòria.\nLa setmana vinent tenen descans, però a la següent tindran un derby badaloní contra la Minguella.\nC.B. Llinars vs. Mini B Femení\nPre-mini A 81-56 SESE\nVictòria del pre-mini A després de sentenciar el matx durant els 4 primers quarts.\nL’equip de l’Òscar Rosés va començar el partit molt encertat i van agafar un avantatge de 20 punts al primer quart. A partir d’aquí, l’equip parroquial va baixar el seu encert però va mantenir l’actitud defensiva. Els visitants no van trobar-se còmodes fins a la segona meitat, on l’equip parroquial va afluixar, sobretot defensivament.\nPre-Mini A vs. S.E.S.E.\nA.E.Badalonès Blanc 66-35 Pre-mini B\nBon partit dels més petits de la casa contra el Badalonès.\nL’equip parroquial va competir durant tot el partit, a excepció de dos quarts, on l’equip local va agafar uns avantatges insalvables per l’equip parroquial. L’entrenador parroquial afirma que cada cop estan millor, tot i que queden moltes coses per aprendre.\nPre-mini femení 50-22 A.E.Badalonès Blanc\nBon partit de l’equip parroquial, on totes les jugadores han participat i han tingut opcions per fer cistella. Les entrenadores parroquials destaquen la bona tasca en atac i en el rebot.\nPre-Mini Femení vs. A.E. Badalonès\nhttps://www.cbsantjosep.net/wp-content/uploads/2017_02_19MiniA.jpg 1069 1600 CB Sant Josep Badalona http://www.cbsantjosep.net/wp-content/uploads/icona_escut_WEB.jpg CB Sant Josep Badalona2017-02-21 11:05:532017-08-21 15:51:04RESUM de la JORNADA - 18 i 19 de Febrer\nCRÒNICA EBA - C.B. Pardinyes-Lleida vs. Sènior Masculí\n32è Campus de Bàsquet - INSCRIPCIONS OBERTES\nEl Japan Basketball Club visita Sant Pep\nEdu Boja, nou fitxatge del Sènior A\nRESUM de la JORNADA – 11 i 12 de Febrer El Japan Basketball Club visita Sant Pep


Quini, sempre, amb un somriure als llavis\nMARTÍ MOLINA Barcelona 22/02/2013 00:00\n260x366 Quini protagonitza el documental El Brujo frente al espejo, que ahir es va estrenar a Barcelona. / ARA Quini protagonitza el documental El Brujo frente al espejo, que ahir es va estrenar a Barcelona. / ARA\nLa sala estaria pràcticament a les fosques si no fos per uns petits focus, potents, situats sobre les càmeres de televisió. Alguns espectadors s'hi acosten. Saben que hi ha algú conegut. Com poden, es fan pas entre la munió de gent esperant veure Quini. Però no és ell, sinó jugadors del Barça que no s'han volgut perdre l'estrena del documental El Brujo frente al espejo .\nEl protagonista és fora, allunyat de la premsa. Té feina a saludar amics i coneguts, amb abraçades fortes, llargues i sinceres. Es fa fotografies i firma autògrafs amb tothom qui li demana. "Moltes gràcies", repeteix una vegada i una altra. Finalment, un dels encarregats aconsegueix fer entrar Quini a la sala. Es tanquen els llums i comença el documental.\nÉs la vida d'Enrique de Castro Quini , l'home que va tocar la glòria en el món del futbol, convertint-se en un dels millors golejadors de la seva generació. Però, a la vegada, la persona que va patir un segrest, que va perdre un germà, que va vèncer un càncer.\nUna càmera l'acompanya a l'escola on anava de petit, per recordar la seva infància, els millors gols i les millors anècdotes. Tanmateix, només són pinzellades d'humor per endolcir un relat cru i narrat en primera persona.\nLa mateixa càmera que aportava nostàlgia, ara l'acompanya a l'hospital on li van diagnosticar la malaltia. Torna a visitar el zulo on va estar tancat durant 25 dies inacabables. I, per primer cop, va a la platja on va morir el seu germà Jesús quan intentava rescatar dos nens que s'estaven ofegant.\nEl personatge que s'ha tornat a guanyar el cor dels que l'envolten, i que l'ovacionen amb sinceritat. Quini encara no marxa. Té tot el temps del món per saludar tothom qui s'hi acosta, que li dóna la mà, que s'hi fa una fotografia. "No hi ha millor trofeu que les amistats que tinc aquí", explica. I sempre amb un somriure als llavis.


Les frases lapidàries d'Aznar sobre el nacionalisme\nDissabte, 22/09/2012 | Actualitzat a les 15:57 CEST\nJosé María Aznar acostuma a aixecar polseguera, sobretot a Catalunya, quan fa manifestacions públiques en què es refereix al nacionalisme, l'independentisme, la llengua i l'Estatut. L'evolució de les declaracions d'Aznar resulten evidents: ha passat d'afirmar que parlava català en la intimitat a manifestar-se amb gran duresa sobre els independentismes i a celebrar la sentència del Constitucional sobre l'Estatut. Aquestes són algunes de les seves frases:\n"La llengua catalana és una de les expressions més completes, més perfectes, que jo conec des del punt de vista del que pot ser el llenguatge, i per descomptat vull dir que no només el llegeixo des de fa molts anys, l'entenc, i a més, quan estic en cercles reduïts, no gaire amplis, el parlo també", va afirmar Aznar quan encara era candidat del PP a president del Govern, en una entrevista a TV3 emesa el 21 de març de 1996.\n"Els catalans, que han donat tants exemples de bon sentit i orientació a Espanya, han de saber que no estaran a gust mentre al capdavant del seu Govern hi hagi persones que volen pactar amb una organització terrorista, hi hagi empreses que marxen de Catalunya i hi hagi dirigents que encara es permeten el luxe de proferir els pitjors crits amenaçants, incitant els pitjors moments de les nostres confrontacions i de la nostra guerra civil", el president Aznar va al·ludir, el 28 de gener del 2004, al 'No passaran. Visca Catalunya lliure', formulat la vigília per Carod. "Aquesta Catalunya, la del 'No passaran', no té futur", va sentenciar.\n"[Maragall sembla] estar disposat a tornar als temps de la guerra civil" si els espanyols "no li donen la raó", va afirmar el president Aznar el febrer del 2004 al referir-se a una reflexió del llavors president sobre la necessitat que Espanya assumeixi la seva pluralitat. "Si s'aconsegueix, és meravellós; si no, hem fracassat com a país i tornem enrere, al 36, a principis del segle XX, quan es va voler i no es va poder", va afegir.\n"Si els serveis secrets haguessin pogut detenir caps de l'organització terrorista [ETA] durant la seva reunió amb Carod, naturalment ho haurien fet", va dir el president al diari alemany 'Frankfurter Allgemeine', també el febrer del 2004. I va afegir: "Una cosa així només la diu un imbècil", en resposta a l'oposició, que va preguntar per què el Centre Nacional d'Intel·ligència (CNI) no va capturar els dirigents etarres que es van reunir amb Josep-Lluís Carod-Rovira a França. Aznar també va subratllar que, si s'haguessin pogut practicar les detencions, en la mateixa batuda hauria caigut el llavors líder d'ERC.\n"O hi ha un Govern del PP, o hi ha una coalició de pancarters, de Zapatero, de comunistes i independentistes que cada matí mengen per esmorzar galetes de rancor o d'odi", va declarar l'encara president del Govern el 6 de març del 2004, en un míting electoral del PP al poliesportiu Las Gaunas de Logronyo. Poc després, l'11 de març va tenir lloc l'atemptat islamista de Madrid en quatre trens de la xarxa de Rodalies. Al cap de tres dies, el 14 de març del 2004, les urnes van canviar la majoria absoluta del PP per un govern del PSOE, amb José Luis Rodríguez Zapatero al capdavant.\nSi "els Ibarretxes" i Carod-Roviras tenen dret a dir que volen la secessió o la independència, el PP té dret a dir que "amb la unitat i la cohesió d'Espanya no hi juga ningú", va declarar Aznar defensant la Constitució contra vent i marea el 8 de març del 2004, durant un míting al Palau de Congressos de Sevilla, també amb motiu de les eleccions generals. L'encara president va lamentar que el PSOE no hagués trencat els seus acords amb ERC després de les converses entre el seu llavors líder, Josep-Lluís Carod-Rovira, i la direcció d'ETA.\n"[Les reformes estatutàries de Zapatero suposen] un procés de desarticulació de l'Estat i un clar debilitament de la identitat nacional espanyola", va declarar el 30 de juliol del 2007 al diari argentí 'La Nación'. "La realitat nacional del país i l'aparell de l'Estat es dilueixen progressivament" "pels pactes amb els nacionalismes més radicals i les demostracions terroristes d'ETA", va afegir Aznar.\n“[La sentència del Constitucional] avala que la nació espanyola existeix, que la Constitució està en vigor i que tots l'hem de complir. Això ha quedat clar. El Constitucional ha sentenciat que a Espanya hi ha una única nació, la nació espanyola, i un únic subjecte de sobirania, el conjunt de tots els espanyols. Hem de felicitar el PP per l'exercici de responsabilitat d'haver alertat sobre la inconstitucionalitat que seguia tenint un text només molt lleugerament corregit al Congrés dels Diputats. Això no vol dir que no se n'hagin d'analitzar totes les conseqüències. Lamentable història de la sentència en si mateixa i de l'agitació política resultant. (...) Zapatero ha enganyat a tothom, als ciutadans de Catalunya i a la resta d'espanyols, i ara està amagat al veure les conseqüències de la frivolitat de les seves accions”r;, Aznar va parlar en unes conferències organitzades per la seva fundació, la FAES, sobre la sentència del Constitucional sobre l'Estatut el 12 de juliol del 2010, dos dies després de la històrica manifestació del dia 10 a Barcelona.\nRajoy, a Mas: "És possible crear punts d'acord"\nMas i Duran es reuneixen aquest cap de setmana per definir l'estratègia de CiU\nAznar: "Ningú trencarà Espanya"


El Saló del Llibre Infantil i Juvenil acull el Certamen Nacional de Lectura en veu alta\nterritoris.cat 16:47 09/05/17\nEl certamen ha tingut lloc aquest dimarts en el marc del Saló del Llibre Infantil i Juvenil que se celebra a Mollerussa fins al pròxim 14 de maig\nAl voltant de 300 escolars en la semifinal de Concurs de Lectura en veu alta\nRepresentants de vint-i-nou centres educatius de la demarcació de Lleida han participat aquest dimarts en la semifinal del Certamen Nacional Juvenil i Infantil de lectura en veu alta, una iniciativa que organitza la Fundació Enciclopèdia Catalana conjuntament amb el departament d'Ensenyament. Un projecte que forma part dins del Pla Nacional de Lectura, que celebra la tretzena edició. D'aquesta semifinal, en sortiran els 7 participants de la final, que tindrà lloc al Teatre Nacional de Catalunya el pròxim 30 de maig.\nEl director dels Serveis Territorials d'Ensenyament, Miquel Àngel Cullerés, i el regidor de Cultura, Joan Ramon Domingo, han estat presents a la semifinal, que s'ha volgut fer en marc del Saló del Llibre Infantil i Juvenil de Catalunya com a símbol de la promoció de la lectura entre infants i joves. En aquest Certamen Nacional i Juvenil de lectura en veu alta, dels 80.000 lectors de les 910 escoles de Catalunya que hi participen, han arribat a quarts de final al voltant de 2.500 alumnes, dels quals al voltant de 300 han passat a semifinals.\nEl certamen ha coincidit amb la visita de l'escriptor Àngel Burgas, qui ha explicat la seva feina a alumnes de cicle superior i 1r i 2 d'ESO de diferents centres, entre ells l'institut Miramar de Valls i l'institut Hug Roger III de Sort. Demà serà el torn del també escriptor Joan Antoni Martín Piñol.\nEl teixit associatiu protagonista de la Festa Major de Mollerussa\nInicien la millora de ferm en les 4 zones d’aparcaments públics a Mollerussa


Barcelona escull en un concurs públic la imatge per commemorar el Dia Internacional de les Persones amb Discapacitat | Fundació Catalana Síndrome de Down\nL’Ajuntament de Barcelona ha lliurat els premis corresponents al primer concurs públic per dissenyar la imatge del Dia Internacional de les Persones amb Discapacitat 2018, una jornada que se celebrarà el proper 3 de desembre amb el lema ‘Sumem capacitats, sumem diversitats’. Era la primera vegada que l’Ajuntament organitzava un concurs per escollir el disseny.\nEn segon lloc ha estat reconegut el treball de la Fundació Taller Escola d’Arts Sumptuàries (TEAS), de la qual el jurat n’ha considerat la seva originalitat i els valors de comunitat i diversitat que transmet (a banda del diploma els autors rebran un premi de 300 euros); mentre que també s’ha concedit un accèssit a Melissa Heredia, de la Fundació Catalana Síndrome de Down (FCSD), per la seva originalitat, frescor i enginy a l’hora de mostrar la suma de diferents capacitats.\nHeredia va realitzar el disseny en el marc de l’Espai d’Art de la FCSD.


L’oposició culpa l’anterior i l’actual Govern del bloqueig del casino – FÒRUM.ad\nEl 20/02/20 15:24\nEls grups de l’oposició responsabilitzen l’anterior i l’actual Govern que el país no tingui casino o pugui trigar molt a tenir-ne. Després que el Consell Regulador hagi tornat a denegar la llicència a Jocs SA, pensen que la solució va per llarg.\nPere López, del PS, creu que la gestió ha estat “desastrosa” i ha acabat en un fracàs. Anuncia que presentaran més peticions d’informació al Govern perquè expliqui com pensa sortir de l’atzucac en el qual es troba el projecte.\nEl president del grup parlamentari de Terceravia+Unió Laurediana+Independents, Josep Pintat, creu que “és una pena per al país” que aquest projecte, que creu que ajudaria a complementar l’oferta de turisme i oci, es trobi encallat i judicialitzat. Tot i això Pintat creu que la decisió del CRAJ és encertada en el sentit que si la proposta guanyadora no compleix els requisits no se li pot concedir la llicència. Reflexiona si potser no hauria estat millor plantejar el concurs amb una visió més àmplia permetent que pogués operar més d’una empresa.\nNotícia Anterior: Els arquitectes de la nova font de llum i colors es desmarquen de la proposta descartada el 2015\nSegüent Notícia: El Complex Esportiu d’Encamp acull el Trofeu Santa Margarida de Natació


304 / 304L / 304H Fabricant i proveïdors d'acer inoxidable / Proveïdors - Preu - Grup Beall Industry\nAmb una àmplia experiència i experiència, Beall Industry Group és un dels principals fabricants i proveïdors de barres / barres d'acer inoxidable 304 / 304l / 304h. Tenim centenars de treballadors qualificats al vostre servei. Tingueu la seguretat d'obtenir el preu competitiu 304 / 304l / 304h bar d'acer inoxidable / barra per ...\nAmb una àmplia experiència i experiència, Beall Industry Group és un dels principals fabricants i proveïdors de barres / barres d'acer inoxidable 304 / 304l / 304h. Tenim centenars de treballadors qualificats al vostre servei. Tingueu la seguretat d'obtenir el preu competitiu 304 / 304l / 304h de barres d'acer inoxidable per vendre amb nosaltres.\n304 fabricants de barres d'acer inoxidable\n304 proveïdors de barres d'acer inoxidable\nPreu de barres d'acer inoxidable 304\n304 0Cr18Ni9 ≤0.07 17.00-19.00 8.00-10.00 ≤2.00 ≤0.035 ≤0.030 - ≤ 1,00 - - -\n304 L 00Cr19Ni10 ≤0.030 18.00-20.00 8.00-10.00 ≤2.00 ≤0.035 ≤0.030 - ≤ 1,00 - - -\n304H * 0,040-0,1 18.00-20.00 8.00-10.00 ≤2.00 ≤0.035 ≤0.030 - ≤ 1,00 - - -\n304N1 0Cr19Ni9N ≤0.08 18.00-20.00 7.00-10.50 ≤2.00 ≤0.035 ≤0.030 - ≤ 1,00 - 0.10-0.25 -\n304N2 0Cr18Ni10NbN ≤0.08 18.00-20.00 7,50-10,50 ≤2.00 ≤0.035 ≤0.030 - ≤ 1,00 - 0.15-0.30 Nb≤0.15\n304LN 00Cr18Ni10N ≤0.030 17.00-19.00 8.50-11.50 ≤2.00 ≤0.035 ≤0.030 - ≤ 1,00 - 0.12-0.22 -\nHot Tags: Barra d'acer inoxidable 304 / 304l / 304h, fabricants, proveïdors, preu, en venda


Documentar l’arquitectura moderna i contemporània de Catalunya. El COAC a la #JornadaPatrimoniCoeli - Coeli Platform\n14/02/2020|A Coeli, Gestió de col·leccions, Casos d'èxit, Interoperabilitat|2 Minutes\nDocumentar l'arquitectura catalana, l'arxiu digital d'arquitectura moderna i contemporània de Catalunya\nSeguidament podeu consultar la presentació d’arquitectura catalana a càrrec de Carlos Reyes, cap de Tecnologies de la Informació i les Comunicacions del COAC. Ponència que va tenir lloc a l’Ateneu Barcelonès el passat 14 de novembre de 2019 durant la Jornada oberta de gestió i difusió de col·leccions patrimonials amb Coeli. #JornadaPatrimoniCoeli\nVols conèixer més projectes, a més d’aquest espai per documentar l’arquitectura catalana? Subscriu-te al butlletí o segueix-nos a les xarxes socials @CoeliPlatform per conèixer més novetats sobre gestió de patrimoni cultural.\nLa visibilització, catalogació i…


Arrenca la festa major de Sant Joan a Les Roquetes\nPresentació del programa, castells, trobada de gegants i correfoc, principals actes\nRedacció Sant Pere de Ribes 16-06-2017 9:02 Lectures 2296\nFesta major de Sant Joan 2017. EIX\nAmb la presentació del programa i la Separata aquest divendres i diversos actes durant el cap de setmana, dels quals destaquen una trobada de gegants i el correfoc de dissabte, les Roquetes començarà la celebració de la Festa Major d’estiu d’enguany.\nEl Ball de Diables els Diabòlics coordinarà enguany l’acte del divendres 16, a les 20h a la sala d’actes de l’edifici de la Vinya d’en Petaca, on es donarà a conèixer la programació d’aquest Sant Joan 2017, amb la portada que ha fet l’artista roquetenca Isabel León i la separata “Què passaria si no hi fossin?” a càrrec del president de l’entitat del Ball de Diables, José Lluis Llàcer, i la productora Enredos Felices. En finalitzar es presentaran els nous vestits del Ball de diables Els Diabòlics.\nTambé divendres hi ha previst un assaig popular dels Castellers de les Roquetes a les 21h a la plaça de la Vinya d’en Petaca, on a les 23h l’Associació de Festes de les Roquetes amb la col·laboració de Millenium espectáculos han organitzat una projecció de Cinema a la fresca amb la pel·lícula “El Pregón”.\nDissabte, a les 12.30h, el Ball de diables Els Diabòlics portarà a terme el Vermut Banyut, amb el concert Los Garrapateros (Tribut al grup Los Delinqüentes) i una posterior botifarrada popular a la plaça Llobregat. A la tarda, a les 18h, els Castellers de les Roquetes faran un actuació a la mateixa plaça i després a les 20h s’iniciarà la trobada de gegants que ha preparat l’Agrupació de Balls Populars i que recorrerà els principals carrers del poble (plaça del Llobregat, carrers de Miquel Àngel, de Velázquez, avinguda de Catalunya, Eugeni d’Ors, Miquel Servet, Sagunt i fins a l’església de Santa Eulàlia).\nUn dels actes principals del dia 17, el Correfoc d’estiu, serà precedit a partir de les 21.30h amb una tabalada pels carrers del centre de les Roquetes fins a la plaça de l’Església, on a les 22h es donarà a aquest cercavila de les colles de foc locals i d’altres convidades. Hi participaran el Ball de Diables Els Diabòlics, la Colla Jove dels Diables de Sitges, el Ball de diables de les Roquetes, els Diables de Castelldefels, el Duc de les Roquetes, el Viagrot de Cubelles, la Dragona de les Roquetes i el Drac de Banyeres del Penedès amb el següent recorregut: plaça de l’Església, carrers de Sagunt, Miquel Servet, Eugeni d’Ors, avinguda de Catalunya, Velázquez, Miquel Àngel i fins a la plaça del Llobregat, on hi haurà una encesa individual de cada colla i posteriorment una conjunta. La nit acabarà a la mateixa plaça amb una sessió Dj amb Geuzzound & Txesko (a partir de les 12 de la nit).\nEl diumenge 18 de juny, el centre del poble es despertarà amb una matinal motera a les 9 del matí que es concentrarà a la pl. del Llobregat. Paral·lelament la Rambla de Santa Eulàlia acollirà el mercat de segona mà solidari que organitza la colla dels Petits Diabòlics. Al vespre, a les 20h, una doble proposta: el festival de dansa Contratiempo (a la pl. de la Vinya d’en Petaca) i la tornada de la romeria de la Hermandad de Ntra. Sra. Del Rocío des de Mas Solers fins a l’església de Santa Eulàlia.\nLes activitats pròpiament de la Festa es reprendran el divendres 23 amb el pregó de Festa Major que anirà a càrrec d’Elisa Isern, mestra i directora de l’escola Santa Eulàlia durant 34 anys, i els actes més tradicionals.


Veterinaris en Shibām - Directori - Llistat - Guia - veterinaris - Shibam kawkaban - A mahwit - Iemen - Veterinariansguide\nPàgina d'inici › Per país › Iemen › A mahwit › Shibam kawkaban › Veterinaris en shibām\nVeterinaris en shibām Shibam kawkaban > A mahwit > Iemen\nEts un Veterinaris en Shibām medic? Voleu conèixer les persones que busquen veterinari, clínic o hospital en aquest lloc? A continuació, introduïu les vostres dades. No ho deixis per més endavant, fes-ho ara!.\nSi una de les empreses de Veterinaris en Shibām registrada al directori pertany a vostè, podeu editar o suprimir la vostra informació. Introduïu el vostre perfil i veureu dues petites pestanyes amb les opcions per fer aquestes accions..\nSi voleu que la vostra mascoja estigui en bones mans, esteu al millor lloc per trobar un Veterinaris en Shibām, que és a prop vostre. Proporcionem una llista completa d'experts en medicina veterinària..\nLes millors clíniques, hospitals i els millors veterinaris independents de Shibām (lloc del món amb 0 persones) es poden trobar aquí mateix a la nostra llista. molts professionals experts en el diagnòstic clínic, proves complementàries, cirurgies i qualsevol cosa que la teva mascota pugui necessitar.\nVeterinaris en Shibām per categoria\nSom conscients de l'angoixa que algú pot sentir quan les seves mascotes es emmalalteixen o es lesionen. Si alguna cosa així va passar, aquí trobareu les millors clíniques veterinàries Shibām (Iemen).\nEsperem que t'ha agradat Veterinariansguide! Actualitzem contínuament la informació continguda en aquesta pàgina per optimitzar els resultats de cerca. Si busqueu hospitals veterinaris Shibām (Iemen) o els propers, els trobarà aquí.\nSi sou el tipus de persona que només pot deixar les seves mascotes amb un veterinari fiable, acaba d'arribar al millor lloc web. Aquí trobareu només els millors veterinaris de Shibām (Iemen)\nSi busqueu atenció mèdica veterinària urgent Shibām (Iemen), no ho endevingui: a Veterinariansguide trobareu els professionals millor preparats i experimentats per oferir la millor cura de la vostra mascota.\nEns complau ser d'ajuda per a vostè. Si busqueu una consulta veterinària Shibām (Iemen), aquí trobareu diversos llocs amb veterinaris experts que podrien ajudar-vos a aclarir tots els vostres dubtes.\nAquí teniu una àmplia base de dades de centres veterinaris a Shibām (Iemen) o a prop d'ella. Després de visitar un dels centres recomanats per Veterinariansguide, torna a aquest lloc i explica'ns la teva experiència.\nSi sou veterinari a Shibām (Iemen) i oferiu serveis 24 hores, registreu-vos a aquesta pàgina. Les persones que busquen veterinaris amb aquestes característiques veuran la vostra informació.\nEt preocupa la idea de portar la teva mascota fora de casa teva, portar-la a la clínica, posar-se en contacte amb un veterinari a casa seva Shibām (Iemen)?\nLlistat de veterinaris pròxims a Shibām\nveterinary institute- (Situat a 35.76 km)


El monestir de Sant Miquel dels Reis de València obri l'1 de novembre amb visites culturals - À Punt\nEl monestir de Sant Miquel dels Reis de València obri l'1 de novembre amb visites culturals\nUn guia contarà la història del monument i es podran visitar les exposicions "Música en paper" i "Equipatge de tornada".\nEl recorregut pel monestir comprén el claustre nord, l'església dessacralitzada de Sant Miquel, la cripta i el claustre sud / Arxiu\n29 d'octubre 2019 - 11:00\nEl monestir de Sant Miquel dels Reis de València estarà obert durant el matí de l'1 de novembre perquè els ciutadans puguen visitar-lo amb un guia cultural que conta la història del monument, declarat bé d'interés cultural des del 2008.\nTambé es podran visitar les dues exposicions que s'exhibeixen durant aquests dies. Una és "Música en paper", que mostra els fons musicals de la biblioteca i en la qual es poden contemplar partitures manuscrites, llibres, publicacions, fotografies, materials audiovisuals, instruments i documents d'arxiu de compositors valencians. L'altra exposició és "Equipatge de tornada", sobre els arxius personals dels valencians exiliats després de la Guerra Civil.\nEl recorregut pel monestir comprén el claustre nord, l'església dessacralitzada de Sant Miquel, la cripta on descansen les restes mortals de la virreina Germana de Foix i el claustre sud, que és la zona més antiga que es conserva.\nUn edifici que ha sigut monestir, casa, presó, magatzem i col·legi\nEl monestir és d'estil renaixentista i va ser encarregat per Germana de Foix i el duc de Calàbria, Ferran d'Aragó, el 1546. Monestir de clergues, residència de nobles, presó, magatzem de collites, col·legi, han sigut els usos que se li ha donat a l'edifici fins que l'any 2000 es va convertir en la seu de la Biblioteca Valenciana Nicolau Primitiu.\nLes visites guiades són gratuïtes i no requereixen cita prèvia, només cal estar uns minuts abans de les 12.00 hores i de les 13.00 hores, que és quan comencen els dos torns programats. El monestir també estarà obert dissabte i diumenge, amb visites a la mateixa hora, com tots els caps de setmana de l'any.


Andoflora tanca la seva edició més “emotiva” amb un balanç molt positiu - Altaveu el diari digital d'Andorra\nAndoflora tanca la seva edició més “emotiva” amb un balanç molt positiu\nEl conseller de Cultura, Igualtat i Participació Ciutadana, Guillem Forné, destaca que “des del confinament s’ha notat més interès per la jardineria i el cultiu”\n16/05/2021 (19:31 CET)\nDos visitants a Andoflora. EDUARD COMELLAS / COMU DE LA MASSANA\nAndoflora ha tancat les portes aquest diumenge després de tres dies de mercat i activitats a la plaça de les Fontetes. El conseller de Cultura, Igualtat i Participació Ciutadana, Guillem Forné, ha volgut felicitar els visitants “per la gran responsabilitat que han mostrat, complint la distància de seguretat i el recorregut marcat”. L’afluència al mercat ha estat molt alta durant els tres dies, des de primera hora del matí, fins i tot des d’abans d’obrir les paradetes.\nCom explica Forné, “aquesta 27a edició d’Andoflora, després de la pausa de l’any passat, ha estat més emotiva que mai, hi havia una necessitat de retrobament, de tornar a veure plantes, de celebrar l’entrada a la primavera”. Aquest diumenge a la tarda l’equip comunal ha estat demanant als paradistes la seva valoració i tots s’han mostrat molt satisfets, tant per les vendes com per la possibilitat de promoció. Pel que fa a les parades de plantes i flors, les protagonistes de la fira, han esgotat bona part del producte, sobretot la planta d’exterior com els geranis o les margarides, i també les plantes aromàtiques i de cultiu, com les tomaqueres o maduixeres. “Des del confinament s’ha notat més interès per la jardineria i el cultiu i per això, com ens han explicat els paradistes, s’ha venut molt aquest tipus de planta”, apuntava Forné. També han fet un bon balanç els estands que participaven a Andoflora per primer cop, com els que portaven artesania tèxtil.\nUn altre aspecte positiu d’Andoflora ha estat la seva capacitat per dinamitzar tot el centre de la Massana, ja que durant tot el cap de setmana hi ha hagut una alta afluència als restaurants i comerços de la parròquia. I és que algunes de les accions es traslladen fora del recinte de les Fontetes, com la decoració dels aparadors o el concurs d’instal·lacions urbanes, que ha tingut com a guanyadora la floristeria E-Naturam, amb l’obra 'El Naixement de les aigües'. La seva responsable, Anna Moles, explicava que s’ha inspirat en les muntanyes d’Andorra per dissenyar un brollador d’aigua amb flors blanques i blaves al voltant. La seva creació s’ha pogut veure a la plaça del Pi. Totes les activitats programades per aquesta edició han tingut una bona participació, des dels espectacles musicals als tallers infantils o les exposicions.\nUn aspecte de la fira aquest diumenge.


L'AMPA del PLAFA: El model esgotat de secundària\nEl model esgotat de secundària\nUs passem un article perquè reflexionem sobre els canvis en l'educació secundària:\n¿La ciutat de Barcelona i els seus instituts de secundària poden apostar també pel canvi disruptiu? ¿Veurem a candidats i candidates a l’alcaldia proposar un nou model i format d’escolasecundària singular per la ciutat? Ho dubto. Els polítics, siguin nous o vells, són massa dependents de la prudència i del sentit popular davant els temes educatius. No arrisquen ni volen fer-ho, més enllà de les retòriques habituals i declaratives. Els seus assessors acostumen a ser professors abduïts pel mateix sistema que estan desitjant deixar de ser-ho i no tenen l’audàcia de plantejar grans canvis disruptius. Però la indecisió i inacció de polítics i candidats és l’hipoteca que tots paguem per no prendre la iniciativa. No podem resignar-nos a perdre 20 anys en educació i pretendre ser la ciutat fashion i líder en tecnologies digitals amb escoles i instituts fabrils i monàstics.\nAutor: Xavier Martínez-Celorrio\nPublicat per Ferran a 11:47


barri desdelaminaTV la mina 2011 plataforma Biblioteca Font de la Mina setmana cultural biblioteca videocròniques Ajuntament desdelamina estiu nadal anima consorci Sant Adrià de Besòs pla de transformació gitano 2012 crisis espai jove radio reallotjaments agenda [+] Comunitat Web\ndesdelamina.net no es fa responsable de les noticies incloses per altres persones, associacions o entitats que facin us aquest servei. Igualment pot no estar d'acord amb les noticies o comentaris publicats. Entitats i veÃ¯ns de la Mina prioritzaran l'urbanisme, l'educaciÃ³ i la salut el 2008\n21 Desembre, 2007 - 01:00 in Educació\nAquesta conclusiÃ³ es recull en el pla de treball prioritari 2007/08 que aquesta entitat, juntament amb l'A.VV de la Mina.\nLa plataforma d'entitats i veÃ¯ns del barri de la Mina de Sant AdriÃ prioritzarÃ la transformaciÃ³ urbanÃstica i l'espai pÃºblic, l'educaciÃ³ i la salut com a eixos de desenvolupament del barri l'any vinent. Aquesta conclusiÃ³ es recull en el pla de treball prioritari 2007/08 que aquesta entitat, juntament amb l'associaciÃ³ de veÃ¯ns de la Mina, va fer pÃºblic fa alguns dies i que esdevÃ© el full de ruta per avaluar el desenvolupament del barri. En el capÃtol de la transformaciÃ³ urbanÃstica, el programa d'actuacions inclou l'elaboraciÃ³ d'un pla general de l'habitatge, a partir del qual es discutirÃ el reallotjament dels afectats; la definiciÃ³ de propostes colÂ·lectives per als usos d'equipaments, com ara la futura biblioteca i la zona poliesportiva, i l'exigÃ¨ncia de mÃ©s i millor dotaciÃ³ policial per fer acomplir les ordenances de civisme.\nAmb tot, sobre aquest procÃ©s urbanÃstic, les entitats i els veÃ¯ns denuncien: Â«Ni la transparÃ¨ncia informativa creiem que hagi estat la correcta, ni els resultats de les actuacions dutes a terme creiem que hagin estat a l'altura de les expectatives creades.Â» Quant a l'educaciÃ³, en el document es lamenten els resultats Â«penososÂ» obtinguts tot i l'esforÃ§ fet i es reclama signar i acomplir un pacte social contra l'absentisme. Des del punt de vista sanitari, el marc de treball aposta per la prevenciÃ³ dels problemes de salut infantil i per treballar en un projecte de salut i esport des del poliesportiu.EnllaÃ§ relacionat>>El Punt


Els Agents Rurals engeguen una campanya per evitar que els gossos vagin deslligats a la muntanya i ataquin els ramats La República\nACN Saldes.-Els Agents Rurals han engegat una campanya per conscienciar a la població que han de portar els gossos lligats quan vagin a passejar en zones de muntanya on hi […]\nACN Saldes.-Els Agents Rurals han engegat una campanya per conscienciar a la població que han de portar els gossos lligats quan vagin a passejar en zones de muntanya on hi ha ramaderia extensiva. L’increment en els darrers anys de la gent que va al medi natural ha provocat que s’hagin augmentat considerablement els atacs de gossos als ramats i això, en paraules de ramaders afectats, pot suposar la seva “ruïna”. Des dels Agents Rurals, Gabriel Lampreave alerta que tots els gossos tenen l’instint de perseguir el ramat i, per això és molt important que els tinguin controlats en tot moment. Estan col·locant cartells en zones de pastures on es demana que es porti el gos lligat i que es respecti la distància amb el bestiar.\nEn Rafael Coronado és un pastor del Berguedà que cada any pateix algun atac de gos al seu ramat d’ovelles. Està fart de la situació i denuncia l’incivisme dels propietaris. “Només en aquesta última setmana ja m’he discutit tres o quatre vegades amb propietaris de gossos”, lamenta Coronado. També es troba en la mateixa situació en Joan Guillem Esparat: “molta gent porta els gossos deslligats, empaiten les ovelles i, quan els diem que els han de portar lligats, ens insulten i ens diuen que primer hem de lligar el nostre gos”. De fet, Esparat assegura que un atac pot suposar la “ruïna” per a molts ramaders. Recorda un cas que va tenir lloc a Sant Llorenç de Morunys en què van morir més de 800 ovelles estimbades. “L’ovella és molt delicada i quan veu un gos que no coneix s’espanta”, relata el pastor, que afegeix que això pot provocar que “les ovelles acabin saltant daltabaix d’un cingle”. Per tot plegat, aquest pastor demana “respecte” per la seva feina. Davant de l’augment d’aquests casos, els Agents Rurals han engegat una campanya de conscienciació i estan col·locant cartells en zones de pastura i on s’han donat situacions conflictives. L’agent rural encarregat del seguiment d’atacs a fauna, Gabriel Lampreave, posa de relleu que tots els gossos, siguin petits o grans, “tenen l’instint de perseguir un ramat” i “això no li pots reprimir a un animal”. De fet, explica que els mateixos propietaris no són conscients que el seu gos tindrà aquest comportament, ja que “el seu ambient habitual és l’àmbit urbà”. Lampreave diu que la llei obliga a tenir els animals controlats al medi natural, tot i que no especifica que hagin d’anar lligats. En aquest sentit, però, l’agent rural afirma que “si la llei diu que l’animal ha d’estar controlat en tot moment, queda clar que l’animal no pot sortir disparat quan vegi un ramat d’ovelles i, per tant, des del moment que l’animal es descontrola i ataca el ramat això ja és sancionable”. Un dels darrers atacs més importants a un ramat va tenir lloc el mes de febrer passat. Uns gossos van atacar un ramat d’ovelles a Tavèrnoles (Osona) amb el resultat de més de 200 ovelles mortes. Prop d’una quarantena van morir per les mossegades dels animals, però la resta ofegades per l’estampida. Les pèrdues pel ramader van oscil·lar entre els 13.000 i els 16.000 euros.


De monstres i bombes nuclears: un documental narra 60 anys d'històries sobre Godzilla - Castellonplaza\nCASTELLÓ. El productor, director i guionista de Castelló Jonathan Bellés serà el convidat en el cicle Sessió contínua de la Universitat Jaume I d'aquest dijous 19 de desembre a la sala de conferències del Menador espai cultural a partir de les 20 hores amb la projecció del seu documental Los albores del kaiju eiga.\nAl acabar la projecció hi haurà un debat amb el director. L’entrada és lliure fins a completar aforament.\nEl documental Los albores del kaiju eiga, de Jonathan Bellés, de l’any 2019 i 42 minuts de durada narra com al Japó l’amenaça nuclear va influenciar en la creació del kaiju eiga, que significa "pel·lícules de monstres gegants". El primer kaiju eiga va ser Godzilla, l’any 1954. Durant més de sis dècades, hi ha hagut diverses generacions de cineastes que han mostrat el monstre en diferents formes tenint en compte la relació entre Godzila i la bomba atòmica. Però, quin és l’origen d’aquesta unió, i com ha evolucionat al llarg dels seus més de seixanta anys d’història? Descobreix aquesta història a través de més de vint entrevistes a cineastes, actors i experts en cine que han treballat en les pel·lícules de Godzilla des de 1954 fins a l’actualitat.\nJonathan Bellés (Castelló de la Plana, 1988) és productor, director i guionista de curtmetratges, videoart i documentals espanyol. És llicenciat en Belles Arts i doctor en Arts per la Universitat Politècnica de València. Bellés ha dirigit documentals com ara René Magritte: drôle de bonhomme (2010), que tracta sobre la vida del pintor belga Magritte; No es cosa de risa (2016), que aprofundeix en els amagatalls de la comèdia a Espanya i Los albores del kaiju eiga (2019), un documental sobre els orígens del popular monstre Godzilla lligats a l’era atòmica. A més, ha produït, escrit i dirigit obres de vídeo art i vídeo dansa, com ara L’ennéagramme (2011), guanyador del premi nacional de vídeo art València Crea i Ateneo (2016), una obra que s’endinsa en la tèrbola relació entre dos personatges que busquen el perdó.


Tot i escalant...: de juny 2009\nEsperó Xelo-Bam, 475m 5c/Ae (Roca Narieda)\nÚltimament portava una temporada gens fanàtica... L'última via que havia fet em va agradar tant poc que ni tan sols la vaig piar... l'últim dia que vaig organizar una sortida en família em va tocar estar-me a peu de via mentre els altres escalaven per què tenia el polze dret lesionat... Quan pensava en què em vindria de gust quan s'apropava un nou cap de setmana sols desitjava: PAU! I curiosament no em veia trobant la pau en mig d'una paret, si no davant del mar, llegint un llibre, escoltant música, reflexionant... Aquest fet em va sorprendre gratament a mi mateixa: em venia quelcom més de gust que escalar, el meu cos i la meva ment m'estava demanant relax! Suposo que, a vegades, a la vida, tenim un seguit de successos que ens tenen el cap molt ocupat, i que ell mateix demana ordre, demana menys estrés... i no obstant, sovint, l'escalada ha estat la solució per oblidar, per desestressar la ment, ara no era així. Ara necessitava ordenar-me, reflexionar, posar les coses a lloc, i la paret, a mi, això no m'ho permet, per què quan hi soc, penso en la paret, en la paret i res més... I quan no és així, quan em trobo en mig de la paret però amb el cap fet un batibull, és quan no escalo a gust... I m'ha costat adonar-me... però crec que ha estat un gran aprenentge... L'escalda m'agrada, m'encanta, però encara m'ha agradat més adonar-me que no depenc d'ella per ser feliç! Així que després d'una època de lluita mental per ordenar-me, aquest cap de setmana he quedat amb la Lu. Per escalar? Sí... jejeje... però no era el meu objectiu principal, el meu objectiu principal era poder passar un cap de setmana a la natura amb ella (i amb la Clara, si no fos per què està lesionada).\nLa via? A mi tant m'era! I la Lu tenia moltes idees... Així que divendres al vespre vam enfilar cap a Coll de Nargó per poder fer la Xelo-Bam de Roca Narieda dissabte.\nLa ressenya la podeu trobar al blog d'en Xavi , igual que l'explicació de l'aproximació i el descens. Jo em limitaré a explicar la meva visió de cada llarg... que podeu comparar amb la visió de la Lu en la seva piada de la mateixa via, la mateixa cordada, el mateix dia...\nLl1: Començava la Lu (guai, que els primers llargs mai m'han agradat!). S'inicia amb una rampa de 4b per posar-se cada vegada més dret ...\nfins superar un petit desplom de 5b amb bon canto a dalt. Superat el desplomet, la paret es torna a jeure per fer un últim tram de 3b.\nLl2: És un llarg molt curtet de 5b. Es tracta d'un díedre fissurat força dret però amb molt bon canto. Aquí la Lu gairebé arribant a la R2... quin somriure, eh!!\nLl3: Aquest li tocava a la Lu... Glups!! Gràcies a la cordada del davant (en Joan i en Dani) jo havia pogut veure la sortideta... qüestió de cantos petits de mans, amb peus d'adherència fins a agafar un bon canto, on la cordada ja desapareixia de la meva vista... sortida aèria... i a més, em comentaven que el clau que marcava la ressenya ja no hi era... però que entrava un friend a caldo... Arriba la Lu a la R2 i li comento la jugada... i ella s'hi posa com una campiona, sense demanar un canvi de llarg... quan es troba en el pas més expo a mi se m'enganxen les cordes... Uixx, merda, ho sento! Però ella segueix sense immutar-se... Després me n'adono que porta un gat sense cordar, però ja no li dic res... i... plim! Ja s'ha tret el pas i ja tira a munt!!! Amb tot això m'havia oblidat de la foto... que hagués estat ben bonica amb la Lu de perfil... en fi, aquí la teniu:\nDesprés d'aquesta sortideta, segueixes per placa que, mica en mica, es va tumbant cada vegada més, fins arribar a la R3.\nLl4: Té una primera sortida en díedre, per després teòricament passar-se a la placa... cosa que no vaig fer! jijiji... Vaig fer el díedre de baix a dalt, utilitzant la placa tan sols per xapar el clau que es trobava en ella. Superat aquest primer tram, et ve un tram de placa ataronjada on vaig haver de mirar-me bé per on superar el pas...\nFinalment ho vaig fer flanquejant un xic a la dreta. Després ja fàcil fins a la R4.\nLl5: Llarg de tràmit... més que escalar és com caminar/crestejar... Aquí la Lu arribamt a la R5:\nLl6: Mirat des de la R4, la placa feia el seu respecte... però una vegada arribada a la R5 tenia tota una altra pinta... jejeje... No era una placa llisa com semblava des de lluny, es tractava d'una placa plena de fissures i forats on protegir-se!!\nI tampoc era vertical com semblava des de lluny... Què diferents que es veuen les coses quan les tens més a prop... igual que els problemes, no? Curiós! Realment no val a patir abans d'hora...\nFinalitzada la placa, que cada vegada tomba més, ja entres en un bosquet, on farem servir un arbre de R6.\nLl7: Un altre llarg de tràmit... Aquí jo pujant per la sorreta i els rocs...\nLl8: Es tracta d'un díedre fissurat (inicialment de fissura ampla que es va estrenyent a mesura que avances) a assegurar al gust (al meu... molt assegurat! jijiji)!!\nFins que arribes al clau, on caldrà sortir d'ell sense masses opcions d'autoasseguar-se... Aquí no sé quantes vegades vaig dir "collons, collons" mentre lluitava amb les meves pròpies pors... allò de: collons, que ja tens el clau prou lluny (recordeu que per mi, lluny, a vegades és encara a prop per molts d'altres), i a la sortida no hi ha un megacanto com esperaves, sinó romos... va, Raquel, que no cauràs, calla i tira munt! I sí, quin remei, les meves veus em van empènyer amunt i ja era fora... ara sí, amb un bon canto que t'hi cagues i amb un bon somriure!! I ja fàcil fins a la R8.\nLl9: Aquest és el llarg d'Ae ó 7a+. Té una primera sortida de 5b per ràpidament entrar a l'Ae. Molt ben assegurat si no fos per què falta una xapa... sols hi ha l'espàrrec!! Sort que la cordada d'en Joan i en Dani ens van deixar una mega cinta-baga-cinta-cordino... que ens va facilitar l'ascens!! (i a ells la cordada del seu davant... ).\nJo, a l'anar de segona vaig provar de fer el llarg en lliure... però just a l'alçada de l'allargament de cintes/baga em vaig haver de penjar tot i agafant-me a la baga. I passat aquest tram vaig haver de tornar-me a agafar a una altra cinta... en fí... dos A0!!! jijiji... Però contenta d'haver fet la resta en lliure després de tants dies de repòs!\nLl10: Té una pimera sortida un xic estranya... o jo m'hi vaig posar realment malament... jijiji, que no seria d'estranyar!\nPerò després ja és fàcil i de bon equipar, continuant en placa... tot fent una esse.\nLl11: Té una primera sortida fàcil,\nper després entrar en una placa de 4b que no saps ben bé si agafar-la per la dreta o per l'esquerra... oi Lu?\nLl12: Aquest ja es tracta d'un llarg de sortida. Fàcil, amb l'únic component que la roca no és massa bona i cal mirar-te bé cada pas, no fos cas que te n'anessis a baix...\nPerò pots anar equipant sense problema, així que molt a bax no m'hagués anat!!\nI... fem cim!!! Amb un bon somriure, com no!!! Jejeje!!\nI després ràpid a plegar cordes, que els trons no paren de sonar... i la pluja ja se'ns acosta... i ens arriba... i ens mulla... Tot buscant un descens que se'ns fa etern... després ens n'adonem que no hem agafat la baixada correcte i que hem caminat força més del que calia... però hem tingut sort i ens hem mullat molt menys del que era d'esperar.\nEn definitiva, una via que jo he trobat molt bonica. Discontínua, això sí, però per no estressar-se gens, doncs quan comences a apretar les dents, ja surts i tornes a estar d'allò més còmode amb un bon somriure. Tot i això, val a dir, que els cinquèns són senyors cinquèns, que els petits passos on apretes les dents, les apretes de debò, així que no val menyspreuar-la pel grau ressenyat.\nI... una magnífica via per fer un dia calorós!! Sobretot si enganxes gairebé tots els llargs a l'ombra i amb ventet com va ser el meu cas... vaja, que vaig passar fred!!!\nAixò sí, amb la ment ben fresca i motivada, com ha de ser, faci fred o calor!\nPublicat per Raquel a 21:22 112 comentaris:\nEtiquetes de comentaris: Roca Narieda, Via Llarga


Crec que no hi ha paraules políticament correctes, és una vergonya i d'això n'hauria de fer ressò tothom, fins que es descobrís qui ho va fer possible i li caigués la cara de vergonya.\nJo també ho posaré en el meu bloc.\n5 de maig de 2008, a les 8:25\nVaja, vaja amb els del Collins... Una imatge increïble per començar la setmana.\n5 de maig de 2008, a les 8:44\nPotser és per donar força i sentit a "polémica", paraula que de ben segur es troba més avall.\nAixò ens fa mal, vaig triar posar Polackian Republik al meu bloc igual que els de Polònia ho fan a tv3, però una cosa és que jo pugui fer mofa d'algú de la meva família, però a ningú de fora li ho permetré, isn't it Mr. Collins?\n5 de maig de 2008, a les 9:28\nPer cert, suposo que ens podem sumar tots a aquesta iniciativa, no?\n5 de maig de 2008, a les 9:29\nNo és que vulgui defensar els "collins", sino per anar afinant la buscada del culpable ....... als 3 Collins que tinc a casa, tots comprats al RU, no surt esta "definició" (ehm, ehm).\nVeig que la que fiques a la foto es comprat aqui, llavors és l'editorial Grijalbo l'encarregat - ara si, si ells tenen "poder" de canviar i/o afegir entrades, o només reproduzcan la versio original (i jo tinc la sort de no haver comprat l'edicio que te esta perla), no ho sé ?\nOn treballo, tenim més copies, tan comprats aqui com allà - ja els miraré.\n5 de maig de 2008, a les 10:10\nsergi, i tant que tothom s'hi pot sumar!\nen això de "polacs" és lo mateix que li passava al Cyrano, que només ell sabia enfotre-se'n com calia del seu nas!\nJesús M... com agrair-te elsuport incondicional que has donat a aquesta iniciativa?\nhas dut gairebé més jugadors que els propis iniciadors de la idea. Agraïdíssims, sens dubte! A més que ens has fet arribar un estol de gent fantàstica que encara no coneixíem i que ens han causat una sensació fantàstica.\nSergi, i tant que et pots apuntar al joc! Com més serem més riurem. D'això es tracta, oi? I de desmuntar i combatre tabús.\nJesús M., ens veiem el 16 a Vallromanes... no puc fer menys si véns a presentar el llibre a casa, oi? Serà un plaer veure't per allà.\nVaja, crec que per fer una gràcia, la cosa està bé --jo també l'he feta--, però convindria tindre present que eixa accepció no és cosa del Collins només, ja que apareix en altres diccionaris: DUAE (VOX - 2003), Maria Moliner (2007) i Clave (en línia). És a dir, s'ha consolidat bastant.\n5 de maig de 2008, a les 13:34\nMiquel, tens tota la raó del món.\nDe fet jo apuntava al meu escrit que la font podria ser el VOX. Si mireu a www.diccionarios.com, en el bilingüe castellà-anglès també hi surt.\nLa tradició lexicogràfica mundial està feta d'un copipastejat d'ací i d'allà. Cap diccionari surt com un bolet del no res.\nEn Puigmalet ha fet una prospecció de l'origen de l'accepció. Caldria potser també un estudi lexicogràfic de diccionaris que ho recullen.\nPer cert, Jesús M., ja t'has colat a la primera pàgina de cerca del Google amb Collins.\nJo em pensava que trigaríem una miqueta més a aparèixer en els resultats.\nI tenim els primers resultats al Blogsearch!!\nAquí podreu trobar, si no tots, la majoria d'articles escrits en aquest joc.\nLa cara de vergonya jomateixa cau per d'altres raons més trascendentals que una troballa tan pueril com aquesta de polaco=catalán, tan pueril i tan idiota com el programa de TV3 que l'ha fet possible.\nA veure si no és veritat que les paraules tenen mils de connotacions, i que una de les connotacions de polaco és català, perquè som nosaltres els que hem acceptat un programa on ens identifiquem per raons de nomenclatures històriques amb aquell bonic país de l'est d'Europa, jo penso que són els polacos els que haurien d'estar ofesos.\nCogito ergo sum, des de Varsòvia, la bona eh, no la caricatura patètica de Soler i Cia.\n5 de maig de 2008, a les 16:21\na mi es que no em fa gens de gràcia el tema, vaja la paraula ni com s'utilitza; es ben cert que està bé riure's d'un mateix però crec que en aquest cas estem arrivant massa lluny al permetre-ho, hauriem de fer per què tots aquests diccionaris treguessin aquest significat, no us sembla?\n5 de maig de 2008, a les 18:57\nA mi la paraula polaco no em sembla ofensiva. Pot ser que sigui equivocada perquè ens han encolomat un estat que no ens pertoca. Però al mateix temps penso que és un reconeixement de que no som espanyols. Al menys de vocació. Altra cosa és que ens ho facin ser per força.\n6 de maig de 2008, a les 12:08\nClar que no és ofensiva, som nosaltres els que hem potenciat el gentilici amb programes escombraries, perquè hauria de ser pejoratiu? t'imagines que els polacos que tenen bastants més premis nobel que els catalans fessin un programa xorra esperpetitzant els seus polítics i l'anomenessin Catalunya, segur que naltres posaríem el crita al cel.\nMenys orgull catalanista que no n'hi ha per a tant.\n6 de maig de 2008, a les 13:14\ninvestigant, on treballo jo tenim 6 diccionaris més de Collins, de totes medides, alguns comprats aqui, alguns alli, i no surt la definició a cap d'ells. Guarda la copia que heu trobat, igual se podrà vendre per EBay un dia !\nDe si és "acpetable" o no, la definició, ja que veig que hi ha diferencia d'opinions, personalment crec que si ho volen incloure (amb l'excusa de que el significat es molt usat) haurien de matissar explicant el context negatiu.\n6 de maig de 2008, a les 14:52


La Fira de Sant Ermengol reafirma el seu èxit amb la visita de 70.000 persones - FÒRUM.ad\nLa Fira de Sant Ermengol reafirma el seu èxit amb la visita de 70.000 persones\nOn: 19/10/14 19:48\n“La Fira de Sant Ermengol ha tornat a revalidar la xifra rècord dels 70.000 visitants al llarg d’aquest cap de setmana atrets pel seu atractiu principal que són els formatges artesans del Pirineu”. Així ho afirma el regidor de Promoció Econòmica de l’Ajuntament de la Seu d’Urgell, Jordi Pallarès, davant l’èxit que ha tornat a viure la Fira de Formatges Artesans del Pirineu, el qual es desprèn no només per la gran afluència que han gaudit els diferents recintes firals sinó també pel nombre de tiquets de degustacions i tastos guiats venuts tant de formatges com de productes agroalimentaris del territori. “La Fira de Sant Ermengol 2014, subratlla Jordi Pallarès, ha estat la consolidació de la Seu d’Urgell com a capital del formatge”.\nPallarès també destaca respecte al volum de visitants de la fira que ahir dissabte, primera jornada de la Fira de Sant Ermengol, ja es van vendre més tiquets de degustacions que el dissabte de la fira de l’any passat. Pel que fa a la venda de tiquets d’avui diumenge, es podrà fer balanç a partir d’aquest vespre quan la Fira de Formatges Artesans del Pirineu tanqui les seves portes.\nRespecte a aquesta fira tan singular, Jordi Pallarès en subratlla la importància de la celebració del concurs de formatges artesans del Pirineu que té lloc dissabte al matí. “S’ha convertit en una bona guia pel visitant de la fira de formatges a l’hora de fer tastos i comprar formatges”. Els formatges premiats en aquest concurs, on s’hi presenten més de 100 formatges artesans de producció pròpia en diferents categories, són els formatges més buscats pels visitants, fet que comporta que s’exhaureixin durant la primera jornada de fira.\nEl regidor de Promoció Econòmica però ha avançat que s’ha pogut constatar visualment tant als diferents espais firals -fira dels formatges, la carpa Aliments del territori i tude la Diputació de Lleida, l’Espai tast Km0-Gustum, l’AutorFira, així com a la fira d’artesania, situada a la plaça dels Oms, el gran nombre d’urgellencs i visitants vinguts d’arreu de Catalunya, del Principat d’Andorra i de la Catalunya Nord, que a més a més han gaudit al llarg de tot el cap de setmana d’una bona climatologia.\nPallarès també remarca que el sector que menys afluència ha tingut en aquesta fira ha estat el sector de la venda ambulant de productes no alimentaris, situat a l’eixample de la ciutat.\nPresentat el pòster dels formatges de Catalunya\nAquest migdia, en el marc de la 20a Fira de Formatges Artesans del Pirineu de la Fira de Sant Ermengol de la seu d’Urgell s’ha presentat públicament el pòster dels formatges de Catalunya.\nL’acte, que ha tingut lloc a l’Aula de Tast de la fira, ha anat a càrrec de l’alcalde de la Seu d’Urgell, Albert Batalla, el conseller d’Agricultura de la Generalitat de Catalunya,Josep Maria Pelegrí, i del president de l’Associació Catalana de Ramaders i Elaboradors de Formatge Artesà (ACREFA), Antoni Chueca.\nAquest pòster divulgatiu reuneix un total de 20 formatges elaborats artesanalment a Catalunya, on estan fotografiats i se’n fa una breu descripció de quin tipus de llet estan fets i de la zona del país on s’elaboren.\nL’alcalde urgellenc ha agraït tant al president de l’ACREFA com al conseller d’Agricultura haver escollit la Fira de Sant Ermengol per presentar aquest mapa que recull els formatges artesans que es fan a Catalunya. “Això fiança encara més la capitalitat dels formatges de la Seu d’Urgell”, ha subratllat Albert Batalla. L’alcalde de la Seu ha destacat que “aquest pòster té una voluntat pedagògica i didàctica que se suma a l’Aula de Tast de la Fira de Formatges Artesans del Pirineu”.\nPer la seva part, el president d’ACREFA ha remarcat que aquest pòster és “una bona eina per acostar-nos al públic consumidor català de formatge”. Chueca ha recordat que el primer pòster de formatges de Catalunya es va editar l’any 1982 i contenia 8 tipus de formatges. “Amb l’edició d’aquest nou pòster, s’ha fet una progressió del 150% de formatges respecta ara fa 30 anys”. Al respecte, el president d’ACREFA ha remarcat que “l’increment de formatges han anat paral·lel a l’increment de públic i del món gastronòmic”. Chueca també ha remarcat que això també ha estat gràcies que els formatgers catalans s’han format per aconseguir grans nivells de qualitat. Segons dades que ha ofert el mateix president d’ACREFA, el sector artesà formatger compta amb unes 125-150 formatgeries a Catalunya que generen uns 300/350 llocs de treball directes i a nivell econòmic s’estima que mou uns 30-40 milions d’euros a l’any.\nEl conseller Josep Maria Pelegrí ha explicat que tot aprofitant aquest certamen firal, aparador del formatge artesà i de la vida dels pobles de muntanya on es produeix, l’Associació Catalana de Ramaders Elaboradors de Formatgers Artesans (ACREFA) i el Departament d’Agricultura han volgut presentar l’esmentat pòster divulgatiu dels formatges catalans.\nJosep Maria Pelegrí ha volgut fer palès que la campanya presentada avui també parteix d’una altra idea: la col·laboració pública-privada, per això ha agraït a ACREFA el seu treball, alhora que ha assenyalat que el pòster té una edició en digital, per a què es pugui imprimir i estigui a l’abast de tothom que així ho desitgi; “i espero que aquest cartell ajudi els formatgers catalans en les seves activitats empresarials tant individuals com col·lectives”.\nEn aquest punt, Pelegrí ha afegit que una d’aquestes activitats de promoció és la Fira de Sant Ermengol, “una fira que treballa per a articular una estratègia econòmica, paisatgística i cultural al voltant d’un element tan proper com la llet i el formatge, una fira que és un espectacle per a tots els sentits. La Seu d’Urgell i el formatge estan vinculats des de fa molt de temps, és capital dels formatgers, una relació a potenciar encara més, i potenciar la formació de formatgers a l’ECA del Pirineus, formació experiencial i vivencial on s’elabora formatge amb les vaques d’aquí”.\nEn aquest sentit, el conseller ha afegit que “estem dissenyant un programa de formació amb l’UAB, UPC, UdL, IRTA i CREFA en el que detectem les necessitats formatives del sector i els hi donem resposta de forma conjunta i integral”, i ha instat a potenciar experiències lligades al producte i a la gastronomia, fer-los més visibles als comerços i a l’hostaleria local, s’ha referit al Decret de Venda de Proximitat, i a visitar in situ a formatgeries; alhora que ha agraït a l’ajuntament de la Seu d’Urgell la idea de dedicar al món del formatge una planta a l’Espai Ermengol-Museu de la Ciutat.\nPrevious Post: El Club Internacional d’Andorra celebra el seu 25è aniversari amb la presència del Cap de Govern\nNext Post: Localitzat un boletaire perdut al municipi de Fígols i Alinyà


Tallers de Carnestoltes per Nens | Plus Arts\nTallers de Carnestoltes per Nens\nTallers de carnaval per nens\nHi ha molts tallers de carnaval per a nens: maquillatge, disfresses, batucades, màscares i molt més! Assabenta't sobre tots els nostres tallers de carnaval.\nJugar a disfressar-se és una activitat súper divertida i entretinguda, que sol agradar molt als nens i nenes. I és que amb les disfresses els nens i nenes es poden transformar i convertir amb els personatges que més els agraden: súper herois, princeses, animals, i molt més.\nA vegades no cal tenir una disfressa del més original, ja que en el món dels infants, la imaginació i la creativitat està a l’ordre del dia, i amb un toc d’imaginació i fantasia, podran transportar-se allà on vulguin estar.\nJa sigui amb un simple maquillatge, o amb algun objecte per a disfressar-se, qualsevol complement serà genial per a jugar a disfressar-se. Ja ho diuen que “menys és més”, així doncs, deixeu-los per a què puguin deixar volar la seva imaginació.\nLes festes de carnaval són festes divertides, on la il·lusió dels nens i nenes es viu a través de la seva alegria. I és que la festa de carnestoltes ens ofereix un munt de possibilitats per a jugar i passar-ho súper bé. Voleu saber quines activitats infantils i familiars per a carnestoltes us proposem des de Plus Arts?\nPer una banda, els tallers de manualitats o tallers infantils de carnestoltes, són una de les activitats més contractades, ja que s’ofereix la possibilitat als nens i nenes de crear les seves màscares de carnaval, antifaços o complements per a disfressar-se. Els tallers infantils de manualitats són ideals per a potenciar la creativitat dels nens i nenes, així com també la seva expressió artística. Són activitats que ajuden a reforçar l’autoestima, construint i elaborant ells mateixos les manualitats.\nNormalment als nens i nenes els encanta disfressar-se, i això comporta un munt de beneficis per a ells, ja que el joc simbòlic els pot ajudar a reproduir escenes de la vida quotidiana, escenes imaginaries o de fantasia. El joc sempre és un aprenentatge.\nPerò també és important destacar que no a tots els nens els agrada disfressar-se, i cal respectar-ho, ja que a molts nens i nenes els pot fer por el fet de portar una disfressa. Així doncs, cal donar temps, i sobretot tenir clar que disfressar-se és un joc, i que cadascú ho fa per a sentir-se bé i passar una bona estona.\nPer altra banda, el maquillatge de fantasia mai no pot faltar a la festa de carnaval, i nosaltres tenim diferents activitats per a maquillar-se.\nL’activitat de maquillatge més original és “Maquilladors”, una activitat d’auto maquillatge per a què els nens i nenes puguin ser els protagonistes, agafant les ceres i pintant-se la cara com més els agradi. És una activitat on la concentració, la paciència i l’habilitat manual seran essencials per a poder-se maquillar.\nMalgrat tot, també disposem de l’activitat o taller de maquillatge de fantasia amb una maquilladora professional, encarregada de pintar la cara dels nens i nenes per a la festa de carnestoltes. O bé, el taller de tatuatges d’aerografia, per a infants i adults, on tothom podrà tatuar-se la pell amb dibuixos i tinta de body paint.\nAquestes dues activitats de maquillatge es poden dur a terme dins l’activitat del camerino de Plus Arts, un camerino amb llums i miralls, disfresses i barrets per a jugar i gaudir de la festa de carnestoltes.\nCom heu vist, les disfresses i el maquillatge són les dues activitats estrelles de la festa de carnaval, però també disposem de moltes més activitats infantils per a jugar i passar-ho bé, com són la gran escola de circ, els jocs gegants o altres activitats per a nens.\nA més, si esteu pensant en realitzar un concurs de disfresses, no dubteu en preguntar-nos sobre els speakers, espectacles de carnaval i animacions itinerants de carnestoltes per a la vostra festa.